Arnold Sinka

pisi
Arnold Sinka VR II/3 (26. november 1897 Kaisma, Pärnumaa – 17. detsember 1986 Thirlmere, Austraalia) oli Eesti (kolonelleitnant) ja Saksamaa sõjaväelane (Standartenführer).

Elulugu
Arnold Sinka õppis Käru Algkoolis, Barclay de Tolli nimelises Linnakoolis Viljandis ja Tallinna Aleksandri Gümnaasiumis.

Arnold Sinka astus Venemaa keisririigi sõjaväkke, 1916. aastal lõpetas ta Gattšina allohvitseride kooli.

Teenistus Eesti Vabariigis
Vabadussõjas teenis ta Kuperjanovi Partisanide polgus rooduülemanaMati Kroonström, Kuperjanovi partisanide väeosa ja selle juhid Vabadussõjas, Tuna 2009/1, lk 66–75, ülendati 26. veebruaril 1920 lipnikust alamleitnandiks seoses vanusega 11. juulil 1917.

1929. aastal lõpetas Sinka Soome sõjaväeakadeemia ning oli aastatel 1929–1935 Eesti Sõjavägede kindralstaabi 2. osakonna ja Sõjavägede Staabi II osakonna A-jaoskonna ülem. 

15. juunil 1935 määrati ta sõjaväeatašeeks Nõukogude LiituUus sõjaväeline esindaja Venemaale, Postimees, nr.148, 1. juuni 1935, lk 3 .

Aastatel 1940–1941 oli ta 10. Üksiku Jalaväepataljoni ülem.

Teises maailmasõjas
1943. aastal määrati ta Eesti Omavalitsuse Sisedirektooriumi Omakaitse Peavalitsuse peainspektoriks
Teise maailmasõja ajal saavutas ta Standartenführeri auastme.

3. septembril 1944 anti kindral-inspektor SS-Oberführer Johannes Soodlale ja Omakaitse komandörile kindral Arnold Sinkale üle 2. klassi Raudrist. Mõlemad olid eelmistel päevadel paistnud silma isikliku tublidusega.Raudrist oberführer Soodlale ja kolonel Sinkale. Ajaleht Meie Maa, 12. september 1944, nr 106, lk 1. 

Arnold Sinka lahkus koos Saksa vägedega 1944. aastal Eestist.

Aastatel 1948–1986 elas ta Austraalias.

Arnold Sinka oli abielus Anna Sinkaga (sündinud Mölder, 30. juuli 1899 Viljandi – 25. aprill 1958 Sydney).

Viited

Välislingid
SINKA, ARNOLD, TLÜAR väliseesti isikud
Ohvitseride andmekogu

Kategooria:Sõjavägede Staabi koosseis
Kategooria:Eesti sõjaväeatašeed
Kategooria:Kuperjanovi jalaväepataljoni koosseis
Kategooria:Eesti sõjaväelased Saksa sõjaväes Teises maailmasõjas
Kategooria:Vabadussõja veteranid
Kategooria:Vabadusristi II liigi 3. järgu kavalerid
Kategooria:Kotkaristi IV klassi teenetemärgi kavalerid
Kategooria:Raudristi kavalerid
Kategooria:Eestlased Austraalias
Kategooria:Sündinud 1897
Kategooria:Surnud 1986